turjo4nis/wikipedia-bn-dump-20250701 huggingface dataset:
সেজার পুরস্কার

সেজার পুরস্কার হল ফ্রান্সের জাতীয় চলচ্চিত্র পুরস্কার। এই পুরস্কার ১৯৭৬ সালে প্রবর্তিত হয় এবং নুই দে সেজার অনুষ্ঠানের মধ্য দিয়ে বিজয়ীদের প্রদান করা হয়। চলচ্চিত্র নির্মাণের সাথে জড়িত পেশাদার ব্যক্তিদের ১২টি দলের সদস্যরা এই পুরস্কার মনোনীতদের নির্বাচন করেন এবং এই মনোনয়নে সহায়তা প্রদান করে ফ্রান্সের সংস্কৃতি মন্ত্রণালয়। ফেব্রুয়ারি মাসে প্যারিসে অনুষ্ঠিত এই পুরস্কারের অনুষ্ঠানটি জাতীয় টেলিভিশনে প্রচারিত হয়। এই অনুষ্ঠানের অবস্থান বিগত বছরগুলোতে বেশ কয়েকবার পরিবর্তিত হয়েছে। এটি মূলত ১৯৭৫ সালে প্রতিষ্ঠিত আকাদেমি দে আর্ত এ তেকনিক দ্যু সিনেমার একটি উদ্যোগ ছিল।

সেজার পুরস্কারকে ফ্রান্সের সর্বোচ্চ চলচ্চিত্রের সম্মাননা বলে গণ্য করা হয়, যা ফ্রান্সের মঞ্চনাটকের জন্য প্রদত্ত মলিয়ের পুরস্কার ও সঙ্গীতের জন্য প্রদত্ত ভিক্তোয়ার দ্য লা মুজিক-এর সমতুল্য। চলচ্চিত্রের ক্ষেত্রে, এটি ফ্রান্সে একাডেমি পুরস্কারের সমতুল্য। এই পুরস্কারটির প্রবর্তক জর্জ ক্রাভেন, যিনি মঞ্চনাটকের জন্য মলিয়ের পুরস্কারেরও প্রবর্তক। এই পুরস্কারের নামকরণ করা হয় স্থপতি সেজার বালদাচ্চিনির (১৯২১-১৯৯৮) নামানুসারে, যিনি এই পুরস্কারের নকশা করেন।

বিভাগ

মেধার পুরস্কার
 শ্রেষ্ঠ চলচ্চিত্র
 শ্রেষ্ঠ পরিচালক
 শ্রেষ্ঠ অভিনেতা
 শ্রেষ্ঠ অভিনেত্রী
 শ্রেষ্ঠ পার্শ্ব অভিনেতা
 শ্রেষ্ঠ পার্শ্ব অভিনেত্রী
 সবচেয়ে সম্ভাবনাময় অভিনেতা
 সবচেয়ে সম্ভাবনাময় অভিনেত্রী
 শ্রেষ্ঠ উপযোগকরণ
 শ্রেষ্ঠ মৌলিক চিত্রনাট্য
 শ্রেষ্ঠ প্রথম পূর্ণদৈর্ঘ্য চলচ্চিত্র
 শ্রেষ্ঠ বিদেশি চলচ্চিত্র
 শ্রেষ্ঠ অ্যানিমেটেড চলচ্চিত্র (পূর্ণদৈর্ঘ্য + স্বল্পদৈর্ঘ্য)
 শ্রেষ্ঠ প্রামাণ্য চলচ্চিত্র
 শ্রেষ্ঠ স্বল্পদৈর্ঘ্য চলচ্চিত্র
 শ্রেষ্ঠ চিত্রগ্রহণ
 শ্রেষ্ঠ পোশাক পরিকল্পনা
 শ্রেষ্ঠ সম্পাদনা
 শ্রেষ্ঠ মৌলিক সঙ্গীত
 শ্রেষ্ঠ নির্মাণ পরিকল্পনা
 শ্রেষ্ঠ শব্দগ্রহণ

বিশেষ পুরস্কার
 সম্মানসূচক সেজার - ১৯৭৬ থেকে
 সেজার দে সেজার - ১৯৮৫-১৯৯৫
 প্রি দানিয়েল তোসকাঁ দ্যু প্লঁতিয়ের - ২০০৮ থেকে
 ত্রোফে সেজার অ্যান্ড তেকনিক - ২০১১ থেকে
 মেদেল দর - শুধু ২০১৫-এ
 সেজার ও তেকনিক বিশেষ পুরস্কার - ২০১৫ থেকে ২০১৭
 সেজার ও তেকনিক উদ্ভাবন পুরস্কার - ২০১৮ থেকে
 সেজার দ্যু পাবলিক - ২০১৮ থেকে

বাতিলকৃত পুরস্কার
 ইউরোপীয় ইউনিয়ন থেকে শ্রেষ্ঠ চলচ্চিত্র (২০০২-২০০৪)
 শ্রেষ্ঠ পোস্টার (১৯৮৬-১৯৯০)
 শ্রেষ্ঠ প্রযোজক (১৯৯৫-১৯৯৬)
 শ্রেষ্ঠ লেখনী (উপযোগকরণ বা মৌলিক) (১৯৭৬-২০০৫)
 শ্রেষ্ঠ ফরাসি ভাষার চলচ্চিত্র (১৯৮৪-১৯৮৬)
 শ্রেষ্ঠ প্রামাণ্য স্বল্পদৈর্ঘ্য চলচ্চিত্র (১৯৭৭-১৯৯১)
 শ্রেষ্ঠ কল্পকাহিনি স্বল্পদৈর্ঘ্য চলচ্চিত্র (১৯৭৭-১৯৯১)
 শ্রেষ্ঠ অ্যানিমেটেড স্বল্পদৈর্ঘ্য চলচ্চিত্র (১৯৭৭-১৯৯০)

আরও দেখুন
 লুমিয়ের পুরস্কার
 একাডেমি পুরস্কার
 বাফটা পুরস্কার

তথ্যসূত্র

বহিঃসংযোগ

 দাপ্তরিক ওয়েবসাইট
 

 
ফ্রান্সের চলচ্চিত্র মাধ্যম
ফরাসি চলচ্চিত্র পুরস্কার
১৯৭৬-এ প্রবর্তিত পুরস্কার
১৯৭৬-এ ফ্রান্সে প্রতিষ্ঠিত
১৯৭৬-এ প্রতিষ্ঠিত পুনঃসংগঠিত ঘটনাবলি
ফ্রান্সে বার্ষিক ঘটনাবলি

en:César Awards
লুমিয়ের পুরস্কার

লুমিয়ের পুরস্কার হল আকাদেমি দে লুমিয়ের কর্তৃক প্রদত্ত ফরাসি চলচ্চিত্র পুরস্কার। পূর্ববর্তী বছরের সেরা ফরাসি ভাষার চলচ্চিত্রসমূহকে পুরস্কৃত করতে এই পুরস্কার প্রদান করা হয়। এই পুরস্কারের আয়োজন করে প্যারিস ভিত্তিক দুই শতাধিক আন্তর্জাতিক সংবাদ মাধ্যমের প্রতিনিধি সংবলিত আকাদেমি দে লুমিয়ের। বর্তমান সময়ে এই পুরস্কারকে ফরাসি চলচ্চিত্র শিল্পের অন্যতম সম্মানিত পুরস্কার হিসেবে গণ্য করা হয়, যা হলিউড ফরেন প্রেস অ্যাসোসিয়েশন কর্তৃক প্রদত্ত গোল্ডেন গ্লোব পুরস্কারের সমতুল্য।

পুরস্কারের বিভাগসমূহ

মেধার পুরস্কার
 শ্রেষ্ঠ চলচ্চিত্র
 শ্রেষ্ঠ পরিচালক
 শ্রেষ্ঠ অভিনেতা
 শ্রেষ্ঠ অভিনেত্রী
 সবচেয়ে সম্ভাবনাময় অভিনেতা
 সবচেয়ে সম্ভাবনাময় অভিনেত্রী
 শ্রেষ্ঠ চিত্রনাট্য
 শ্রেষ্ঠ প্রথম চলচ্চিত্র
 শ্রেষ্ঠ আন্তর্জাতিক যৌথ প্রযোজনার চলচ্চিত্র
 শ্রেষ্ঠ অ্যানিমেটেড চলচ্চিত্র
 শ্রেষ্ঠ প্রামাণ্য চলচ্চিত্র
 শ্রেষ্ঠ চিত্রগ্রহণ
 শ্রেষ্ঠ সঙ্গীত
 সম্মানসূচক লুমিয়ের পুরস্কার

ধারাবাহিকতাহীন পুরস্কার
 বিশ্ব দর্শক পুরস্কার
 বিশেষ জুরি পুরস্কার
 শ্রেষ্ঠ বিদেশি চলচ্চিত্র
 শ্রেষ্ঠ ফরাসি ভাষার চলচ্চিত্র

আরও দেখুন
 সেজার পুরস্কার
 গোল্ডেন গ্লোব পুরস্কার

তথ্যসূত্র

বহিঃসংযোগ

 
 
 আলোসিনেতে Lumières Award
 ফেসবুকে Lumières Award

 
ফ্রান্সের চলচ্চিত্র মাধ্যম
ফরাসি চলচ্চিত্র পুরস্কার
১৯৯৬-এ ফ্রান্সে প্রতিষ্ঠিত
ফ্রান্সে বার্ষিক ঘটনাবলি
১৯৯৬-এ প্রতিষ্ঠিত পুনরাবৃত্ত ঘটনা
১৯৩৫-এ প্রবর্তিত পুরস্কার
১৯৮৫-এ বিলুপ্ত পুরস্কার
১৯৯৬-এ প্রবর্তিত পুরস্কার

en:Lumières Award
শ্রেষ্ঠ পরিচালক বিভাগে রৌপ্য ভল্লুক

শ্রেষ্ঠ পরিচালক বিভাগে রৌপ্য ভল্লুক হল বার্লিন আন্তর্জাতিক চলচ্চিত্র উৎসবে শ্রেষ্ঠ চলচ্চিত্র পরিচালনায় অবদানের জন্য প্রদত্ত পুরস্কার। ১৯৫৬ সাল থেকে এই পুরস্কার প্রদান করা হচ্ছে। মারিও মোনিচেল্লি সর্বাধিক তিনবার এই বিভাগে পুরস্কার অর্জন করেন। এছাড়া সত্যজিৎ রায়, কার্লোস সাউরা ও রিচার্ড লিংকলেটার দুইবার করে এই পুরস্কার অর্জন করেন।

বিজয়ী পরিচালক

১৯৫০-এর দশক

১৯৬০-এর দশক

১৯৬০-এর দশক

একাধিকবার বিজয়ী
 মারিও মোনিচেল্লি (১৯৫৭, ১৯৭৬, ১৯৮২)
 সত্যজিৎ রায় (১৯৬৪, ১৯৬৫)
 কার্লোস সাউরা (১৯৬৬, ১৯৬৮)
 রিচার্ড লিংকলেটার (১৯৯৫, ২০১৪)

তথ্যসূত্র

বহিঃসংযোগ

 বার্লিনালে ওয়েবসাইট

বার্লিন আন্তর্জাতিক চলচ্চিত্র উৎসব
সেরা পরিচালক বিভাগে চলচ্চিত্র পুরস্কার
শ্রেষ্ঠ পরিচালনা বিভাগে রৌপ্য ভল্লুক বিজয়ী
শ্রেষ্ঠ পরিচালকের পুরস্কার
আনোয়ারুল হোসেন খান চৌধুরী

আনোয়ারুল হোসেন খান চৌধুরী (মৃত্যু: ২০ জানুয়ারি ২০২৩) বাংলদেশের ময়মনসিংহ জেলার রাজনীতিবিদ ও ময়মনসিংহ-৯ (নান্দাইল) আসনের সাবেক সংসদ সদস্য। তিনি সাবেক রাষ্ট্রপতি জিয়াউর রহমানের উপদেষ্টা ছিলেন।

প্রাথমিক জীবন 
আনোয়ারুল হোসেন খান চৌধুরী ময়মনসিংহ জেলার নান্দাইল উপজেলায় জন্মগ্রহণ করেন। তার পিতা আশরাফ হোসেন খান চৌধুরী ছিলেন নান্দাইলের জমিদার, কেন্দ্রীয় মুসলিম লীগের সাবেক সহ-সভাপতি ও সাবেক সভাপতি নুরুল আমিনের চাচাতো ভাই। তার ছোট ভাই খুররম খান চৌধুরী।

আনোয়ারুল হোসেন খান চৌধুরী সাবেক শিক্ষামন্ত্রী আবু শারাফ হিজবুল কাদের সাদেকের বোন এবং বঙ্গীয় আইন পরিষদের সাবেক যুগ্ম কমিশনার ইয়াহিয়া সাদেকের কন্যা বেগম রাহাত খান চৌধুরীকে বিয়ে করেন।

রাজনৈতিক জীবন 
আনোয়ারুল হোসেন খান চৌধুরী ময়মনসিংহ উত্তর বিএনপির আহ্বায়ক ও পরে সভাপতি ছিলেন। তিনি ঢাকা বিশ্ববিদ্যালয়ের জিয়া হলের প্রতিষ্ঠাতা এবং ঢাকা বিশ্ববিদ্যালয়ের সিনেট ও সিন্ডিকেটের নির্বাচিত সদস্য ছিলেন। তিনি ১৯৯১ সালের পঞ্চম জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে ময়মনসিংহ-৯ (নান্দাইল) আসন থেকে সংসদ সদস্য নির্বাচিত হয়েছিলেন। ১৯৯৬ সালের পর রাজনীতির মাঠে তার কোন সম্পৃক্ততা নেই।

তথ্যসূত্র 

ময়মনসিংহ জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
পঞ্চম জাতীয় সংসদ সদস্য
২০২৩-এ মৃত্যু
মিসটেক (২০১৩-এর চলচ্চিত্র)

মিসটেক এস.কে. পরিচালিত ২০১৩ সালের একটি বাংলা চলচ্চিত্র।

কাহিনী
পাঁচজন বন্ধুর জীবনের ঘিরে আবর্তিত এই চলচ্চিত্রের গল্প। চলচ্চিত্রটিতে কলেজ ও বিশ্ববিদ্যালয়ের সময়কালীন সময়ে তাঁদের মুখোমুখি হওয়া সমস্যাগুলি বিশ্লেষণ করা হয়েছে। এখানে দেখানো হয়েছে যে সঠিক কাজের জন্য সঠিক সময় ব্যবহার করা না হয়, তাবে তা গুরুতর সমস্যার দিকে নিয়ে যেতে পারে। প্রীতি ঝানগিয়ানি, বিক্রম চট্টোপাধ্যায়, মালবিকা, সৌরভ ও ক্লিও পাঁচজন বন্ধু হিসেবে অভিনয় করেন, অভিনেত্রী হিসেবে ইন্দ্রাণী হালদার একটি গুরুত্বপূর্ণ চরিত্র রুপায়ন করেন। চলচ্চিত্রটিতে  কুনাল পাধে, বিশ্বজিৎ চক্রবর্তী, দুলাল লাহিড়ী, বরুণ চক্রবর্তী ও অন্যান্য অভিনেতা রয়েছেন।

অভিনয়ে
 বিক্রম চট্টোপাধ্যায় -নীল
 প্রীতি ঝানগিয়ানি
 মালবিকা ব্যানার্জী
 সৌরভ চ্যাটার্জী
 ক্লিও (ফ্রান্স)
 স্টেলা (সাউথ আফিকা)
 ইন্দ্রাণী হালদার
 কুনাল পাধে
 বিশ্বজিৎ চক্রবর্তী
 দুলাল লাহিড়ী
 বরুণ চক্রবর্তী

তথ্যসূত্র

বহিঃসংযোগ

বাংলা ভাষার ভারতীয় চলচ্চিত্র
২০১৩-এর চলচ্চিত্র
২০১০-এর দশকের বাংলা ভাষার চলচ্চিত্র
কলকাতার পটভূমিতে চলচ্চিত্র
প্রীতি ঝানগিয়ানি

প্রীতি ঝানগিয়ানি (জন্ম : ১৮ আগস্ট ১৯৮০) একজন ভারতীয় মডেল এবং অভিনেত্রী। তিনি মোহব্বতেঁ (২০০০) চলচ্চিত্রে অভিনয়ের জন্যে পরিচিত।

জীবনী
প্রীতি ঝানগিয়ানি সিন্ধী হিন্দু পরিবারে জন্মগ্রহণ করেন। তিনি প্রথমে রাজশ্রী প্রোডাকশন গানের অ্যালবাম ইয়ে হায় প্রেমে আব্বাসের বিপরীতে আবির্ভুত হয়েছিলোন।

ব্যক্তিগত জীবন
তিনি গোবিন্দ ঝানগিয়ানি ও মেনকা ঝানগিয়ানির মেয়ে। তিনি ২০০৮ সালের ২৩ মার্চ অভিনেতা পারভিন দাবাসকে বিয়ে করেছিলেন এবং ২০১১ সালে ১১ এপ্রিল তার প্রথম সন্তান ছিলেন জয়ভীর। ২০১৬ সালের ২৭ সেপ্টেম্বর তিনি তার দ্বিতীয় সন্তানের দেবকে জন্ম দেন।
তিনি তার পরিবারের সাথে মুম্বাইয়ের বান্দ্রায় বসবাস করেন।

মিউজিক ভিডিও

চলচ্চিত্রসমূহ

তথ্যসূত্র

বহিঃসংযোগ
 

ভারতীয় অভিনেত্রী
জীবিত ব্যক্তি
মুম্বইয়ের চলচ্চিত্র অভিনেত্রী
বাংলা চলচ্চিত্র অভিনেত্রী
২১শ শতাব্দীর ভারতীয় অভিনেত্রী
তামিল চলচ্চিত্র অভিনেত্রী
কন্নড় চলচ্চিত্র অভিনেত্রী
পাঞ্জাবি চলচ্চিত্র অভিনেত্রী
হিন্দি চলচ্চিত্র প্রযোজক
মুম্বইয়ের চলচ্চিত্র প্রযোজক
ভারতীয় নারী চলচ্চিত্র প্রযোজক
তেলুগু চলচ্চিত্র অভিনেত্রী
উর্দু চলচ্চিত্র অভিনেত্রী
মালয়ালম চলচ্চিত্র অভিনেত্রী
২০শ শতাব্দীর ভারতীয় অভিনেত্রী
মহারাষ্ট্রের ব্যবসায়ী
১৯৮০-এ জন্ম
সিন্ধি ব্যক্তি
মহারাষ্ট্রের নারী ব্যবসায়ী
মুম্বইয়ের অভিনেত্রী
মুম্বইয়ের নারী মডেল
ভারতীয় চলচ্চিত্র অভিনেত্রী
হিন্দি চলচ্চিত্র অভিনেত্রী
আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
জয় হিন্দ কলেজের প্রাক্তন শিক্ষার্থী
গুলবাহার খাতুন (দ্বিতীয় বায়েজীদের স্ত্রী)

গুলবাহার খাতুন বা ইংরেজিতে প্রসিদ্ধ গুলবাহার হাতুন (;  ১৪৫৩ –  ১৫০৫; আয়শে খাতুন নামেও পরিচিত) উসমানীয় সাম্রাজ্যের সুলতান দ্বিতীয় বায়েজীদের স্ত্রী এবং সুলতান প্রথম সেলিমের মা এবং সুলতান প্রথম সুলাইমানের দাদী ছিলেন।

নাম 
জেনাবী হিস্টোরি নামক অতিপ্রাচীন তথ্যসূত্রগুলোর মধ্যে একটি তাকে আয়েশা খাতুন নামে অভিহিত করেছে। সিসিল-ই ওসমানী অনুযায়ী তার নাম গুলবাহার খাতুন, অন্যদিকে এন্ডারসনও তাকে  আয়েশা খাতুন নামে অভিহিত করেছেন।

উৎপত্তি 
গুলবাহার খাতুন এবং আয়েশা খাতুন মোটেও আলাদা নারী ছিলেন না। গুলবাহার খাতুনের বংশোদ্ভভের তত্ত্ব তাকে আয়েশখ খাতুন থেকে আলাদা হিসেবে চিহ্নিত করে যেহেতু ঊভয়েরই আয়শে নামক অনুরূপ বংশীয় প্রথম নাম ছিল এবং যাদের বিয়েও একই বছর সম্পন্ন হয়েছিল। তার উৎপত্তি সম্পর্কে যেসব তত্ত্ব রয়েছে সেগুলো হল:

 উসমানীয় লিপি (ওয়াকফিয়ে) তাকে খাতুন বিনতি আবদ-উস-সামেদ (আবদ-উস-সামেদের কন্যা) হিসেবে বিবৃত করে,যা এই অভিমতকে সমর্থন করে যে তিনি একজন অমুসলিম ছিলেন যিনি পরে ইসলাম ধর্মে ধর্মান্তরিত হন।  আবদ-উস-সামেদএর অর্থ হলো আল্লাহর গোলাম যা বহু বলকান এবং আনাতোলীয় খ্রিস্টানদের ছদ্মনাম হিসেবে প্রয়োগ করা হয়েছিল যারা শীর্ষস্থানীয় উসমানীয় আমলে ইসলাম ধর্মে ধর্মান্তরিত হয়েছিল।

উপর্যুক্ত উৎসটি সুলতান দ্বিতীয় মেহমেদের স্ত্রী, সুলতান দ্বিতীয় বায়েজীদের মা এবং সুলতান প্রথম সেলিমের দাদী এমিনে গুলবাহার খাতুন এর বংশোদ্ভবের ক্ষেত্রেও বর্ণিত হয়েছিল। নিম্নে বর্ণিত উৎসটি গুলবাহার খাতুনের বংশোদ্ভব সম্পর্কে সর্বজন গৃহীত উৎস।

 এই উৎস অনুসারে তিনি কাহরামানমারাশ এর অভ্যন্তরস্থ এলবিস্তান কেন্দ্রিক দুলকাদির রাজ্যের একাদশতম শাসক আলাউদ্দেভলে বযকুরত বে'র কন্যা ছিলেন। তার প্রকৃত নাম ছিল আয়শে  এবং বিয়ের পরে তার পুনরায় নামকরণ করা হয় গুলবাহার।

তবে, গ্রীক ইতিহাসবিদ কনস্ট্যান্টাইন প্যাপাররিগোপোউলোস এর মতে, গুলবাহার খাতুন ছিলেন মারিয়া নামক একজন পন্টিক গ্রিক বংশোদ্ভূত যিনি মাছকা জেলার লিভেরা গ্রামের একজন ধর্মযাজকের কন্যা।

জীবন 
সুলতান বায়েজিদ তাকে ১৪৬৯ সালে আমাসিয়া-তে বিয়ে করেন। যখন  গুলবাহার ১৪৭০ সালে শাহজাদা সেলিমের জন্ম দেন বায়েজিদ তখনো একজন শাহজাদা এবং আমাসিয়া সানজাক-এর প্রশাসক ছিলেন। ১৪৮১ সালে যখন  সুলতান দ্বিতীয় মেহমেদ মৃত্যুবরণ করেন তখন বায়েজীদ  সিংহাসনে আরোহণের জন্য  তার পরিবারসহ উসমানীয় সাম্রাজ্যের রাজধানী  কনস্টান্টিনোপল চলে যান।

তুর্কি ঐতিহ্য অনুসারে, সকল শাহজাদাকেই প্রশিক্ষণের অংশ হিসাবে প্রাদেশিক প্রশাসক (সানজাক-বে) হিসেবে নিয়োগ দেয়া হয়। শাহজাদাদের মায়েরা প্রাদেশিক পদে তাদের ছেলেদের যথাযথ কার্যক্রমের জন্য দায়বদ্ধ ছিলেন। ১৪৯৫ সেলিমকে তেমন সানজাক বে হিসেবে ট্রাবজন সানজাক এবং পরবর্তীতে ১৫১১ সালে সামান্দিরাতে পাঠানো হয় এবং গুলবাহার তার সঙ্গে যান।
যাইহোক, তার জীবদ্দশায় তিনি ভালিদে হাতুন হওয়ার সুযোগ পাননি কারণ তিনি তার পুত্র প্রথম সেলিমের সিংহাসনে আরোহণের পূর্বেই ১৫০৫ সালে মৃত্যুবরণ করেন। ট্রাবজনের গুলবাহার খাতুন মসজিদে তার সমাধিসৌধ অবস্থিত। সেলিমের মায়ের প্রতি সম্মান জ্ঞাপন করে এটি ১৫১৪ সালে স্থাপন করা হয় এবং ১৮৮৫ সালে এর সংস্কার করা হয়।

তথ্যসূত্র       

১৫০৫-এ মৃত্যু
১৪৫৩-এ জন্ম
১৬শ শতাব্দীর উসমানীয় সুলতানের সহধর্মিণী
১৬শ শতাব্দীর উসমানীয় সাম্রাজ্যের ক্রীতদাস
ক্ষেত্র গুপ্ত

ক্ষেত্র গুপ্ত()(জন্ম :- ১৭ জানুয়ারি, ১৯৩০ — মৃত্যু :- ২৪ সেপ্টেম্বর, ২০১০) একজন বাঙালি অধ্যাপক, সমালোচক ও প্রাবন্ধিক।

জন্ম ও শিক্ষা জীবন
অধ্যাপক ক্ষেত্র গুপ্তর জন্ম ব্রিটিশ ভারতের অধুনা বাংলাদেশের বরিশালের পিরোজপুরে। পিতা মৃন্ময় গুপ্ত ও মাতা সরযূবালা দেবী। বাল্যকাল থেকেই ক্ষেত্র গুপ্ত পড়াশোনায় মেধাবী ছাত্র ছিলেন। পিরোজপুর সরকারি বিদ্যালয় থেকে ডিভিশন্যাল বৃত্তি পেয়ে ম্যাট্রিক পাশ করেন। দেশভাগের পর তার পিতার সঙ্গে পশ্চিমবঙ্গে এসে বারাসতে বসবাস শুরু করেন। ১৯৫৩ খ্রিস্টাব্দে কলকাতা বিশ্ববিদ্যালয় থেকে এম.এ পরীক্ষায় প্রথম শ্রেণীতে প্রথম হন। প্রায় সব ক-টি পত্রেই সর্বোচ্চ নম্বর পেয়ে ৬ টি স্বর্ণ পদক ও ১ টি রৌপ্যপদক লাভ করেন। 'মধুসূদনের কবি-আত্মা ঔ কাব্যশিল্প' শীর্ষক প্রবন্ধ রচনা করে কলকাতা বিশ্ববিদ্যালয় থেকে পিএইচ.ডি পান। ১৯৭৬ খ্রিস্টাব্দে বঙ্কিমচন্দ্রের উপন্যাস: শিল্পরীতি' গ্রন্থে র জন্য রবীন্দ্রভারতী বিশ্ববিদ্যালয় থেকে ডি.লিট উপাধি পান।

কর্মজীবন ও সাহিত্যকর্ম
১৯৫৪ খ্রিস্টাব্দে কলকাতার চারুচন্দ্র কলেজে অধ্যাপনা দিয়ে কর্মজীবন শুরু করেন। পরে ১৯৫৬ খ্রিস্টাব্দে সিটি কলেজে যোগ দেন। ১৯৬৫ খ্রিস্টাব্দে রবীন্দ্রভারতী বিশ্ববিদ্যালয়ে প্রথমে লেকচারার পরে রিডার এবং বিদ্যাসাগর অধ্যাপক হিসাবে বাংলা বিভাগের প্রধান হন। এছাড়াও তিনি বর্ধমান বিশ্ববিদ্যালয়, কল্যাণী বিশ্ববিদ্যালয়েও অধ্যাপনা করেছেন। কিছুদিন বাংলাদেশের ঢাকা বিশ্ববিদ্যালয়ে ও রাঁচি বিশ্ববিদ্যালয়ে অতিথি অধ্যাপক হিসাবে কাজ করেছেন এবং এভাবে ১৯৯৫ খ্রিস্টাব্দ পর্যন্ত অধ্যাপনায় যুক্ত ছিলেন। ১৯৪৭ খ্রিস্টাব্দ থেকে তিনি কমিউনিস্ট আন্দোলনের সঙ্গে যুক্ত ছিলেন এবং 'ওয়েস্ট বেঙ্গল ইনস্টিটিউট অফ ফোকলোর' এর সভাপতি ছিলেন। অধ্যাপক ক্ষেত্র গুপ্ত মূলতঃ, ছিলেন অন্যতম সাহিত্য সমালোচক। সম্পূর্ণ নিজস্ব দৃষ্টিভঙ্গিতে বঙ্কিমচন্দ্র, মধুসূদন, তারাশঙ্কর, মাণিক বন্দ্যোপাধ্যায়, শরৎচন্দ্র প্রমুখ বিখ্যাত সাহিত্যিকের রচনাসমূহের বিভিন্ন দৃষ্টিকোণে যে বিশ্লেষণ করেছেন তাতে বাংলা সাহিত্য সমালোচনায় এক নতুন ধারা প্রবর্তিত হয়ছে। তার রচিত বহু গ্রন্থ বিভিন্ন বিশ্ববিদ্যালয়ের বাংলা বিভাগে স্নাতক ও স্নাতকোত্তর স্তরের সহায়ক গ্রন্থ হিসাবে নির্বাচিত হয়েছে। তার এরূপ প্রকাশিত গ্রন্থ সংখ্যা শতাধিক। তারমধ্যে উল্লেখযোগ্য গ্রন্থগুলি হলো:

 'সমালোচনা' - (৬ খণ্ড)
 'বাংলা উপন্যাসের ইতিহাস' - (১৯৬৮ - ২০০৬)
 'প্রাচীন কাব্য-সৌন্দর্য জিজ্ঞাসা ও নবমূল্যায়ন ' - (১৯৫৮)
 'মধুসূদনের কবি-আত্মা ও কাব্যশিল্প' - (১৯৮৩)
 'বঙ্কিমচন্দ্রের উপন্যাস: শিল্পরীতি' - (১৯৭৪)
 'রবীন্দ্র-গল্প : অন্য রবীন্দ্রনাথ' - (১৯৮৩)
 'সংযোগের সন্ধান লোকসংস্কৃতি' - (১৯৮০)
 'বাংলাদেশ : সংস্কৃতি ও সাহিত্য' - (১৪০৮ ব)
 'কবি মুকুন্দরাম'
'বাংলা সাহিত্যের সমগ্র ইতিহাস' তাঁর লেখা অন্যতম প্রধান গ্রন্থ।এ গ্রন্থে তিনি সংক্ষিপ্ত পরিসরে বাংলা সাহিত্যের সমগ্র ইতিহাসকে যেমন করে ফুটে তুলেছেন তাতে তাঁর অনন্য সাধারণ প্রতিভার পরিচয় মেলে।সাহিত্যের ইতিহাস পড়ার ক্ষেত্রে এই গ্রন্থটি শিক্ষার্থীদের বিশেষ ভাবে সহায়তা করে থাকে।

সম্মাননা
সাহিত্যকীর্তির জন্য তার প্রাপ্ত বহু পুরস্কারের উল্লেখযোগ্য এশিয়াটিক সোসাইটি থেকে 'সুকুমার সেন স্বর্ণপদক', পশ্চিমবঙ্গ রাজ্য সরকারের 'বিদ্যাসাগর পুরস্কার', বাংলাদেশের ইসলামিক বিশ্ববিদ্যালয়ের 'নজরুল স্মারক পুরস্কার', রেনেসাঁস একাডেমির 'মধুসূদন পুরস্কার' এবং কল্যাণী বিশ্ববিদ্যালয়ের 'আশুতোষ ভট্টাচার্য লোকসাহিত্য পুরস্কার' প্রভৃতি।

মৃত্যু
অধ্যাপক ক্ষেত্র গুপ্ত ২০১০ খ্রিস্টাব্দের ২৪ শে সেপ্টেম্বর ৮০ বৎসর বয়সে কলকাতায় প্রয়াত হন।

তথ্যসূত্র

বাঙালি সাহিত্য সমালোচক
বাঙালি প্রাবন্ধিক
১৯৩০-এ জন্ম
২০১০-এ মৃত্যু
বাঙালি লেখক
আওয়ামী মুসলিম লীগ (পাকিস্তান)

আওয়ামী মুসলিম লীগ পাকিস্তান () হচ্ছে পাকিস্তানের একটি রাজনৈতিক দল। ২০০৮ সালের জুন মাসে শেখ রাশিদ আহমেদ দলটি প্রতিষ্ঠা করেন।

এনএ-৫৫ (রাওয়ালপিন্ডি-৬) 
রাওয়ালপিন্ডির পাকিস্তানের জাতীয় পরিষদের এই আসনটি পাকিস্তানের রাজনীতিবিদ শেখ রশিদ আহমদের জন্য বিখ্যাত। তিনি এই অঞ্চল থেকে টানা ছয়টি নির্বাচনে জয়ী হয়েছেন। কিন্তু ২০০৮ সালে তিনি জাভেদ হাশমির কাছে হেরে যান। পরে তিনি আবারও শক্ত প্রতিদ্বন্দ্বিতার পরেও শাকিল আওয়ানের উপনির্বাচনে পরাজিত হন। ২০১৩ সালের সাধারণ নির্বাচনে তিনি শাকিল আওয়ানকে পরাজিত করেছিলেন।

প্রাক্তন দল 

একই নামে আবদুল হামিদ খান ভাসানী এবং হোসেন শহীদ সোহরাওয়ার্দীর প্রতিষ্ঠিত রাজনৈতিক দল ছিল। পরবর্তীতে বঙ্গবন্ধু শেখ মুজিবুর রহমানের নেতৃত্বে (নিজেই সোহরাওয়ার্দীর প্রাক্তন সহায়ক ছিলেন) দলটি আওয়ামী লীগে পরিণত হয়।

এই দলটি পাকিস্তান গঠনের দু'বছরের মধ্যেই ১৯৪৯ সালে "নিখিল পাকিস্তান মুসলিম লীগ" এর একটি বিভাজন দল হিসাবে গঠিত হয়েছিল। ১৯৫৩ সালে মুসলিম শব্দটি বাদ দেওয়া হয়। পরবর্তীতে পাকিস্তানে একই নামে দুটি দল তৈরি হয়েছিল।

নির্বাচনী ইতিহাস

জাতীয় সংসদ নির্বাচন

তথ্যসূত্র 

মুসলিম লীগ
২০০৮-এ পাকিস্তানে প্রতিষ্ঠিত
মুসলিম লীগের বিচ্ছিন্ন দল
গুঁড়িপানা

গুঁড়িপানা (বৈজ্ঞানিক নাম: Wolffia arrhiza) পৃথিবীর ক্ষুদ্রতম সপুষ্পক আবৃতবীজী সংবাহী উদ্ভিদ। এটি জলজ উদ্ভিদসমৃদ্ধ আরাসি পরিবারভুক্ত প্রজাতিক সদস্য। অ্যারাম বা পিস্টিয়া প্রভৃতি গণও এই পরিবারভুক্ত।

বাসস্থান 
এটি ইউরোপ, আফ্রিকা ও এশিয়ার বিভিন্ন অঞ্চলের স্থানীয় প্রজাতি। এছাড়া পৃথিবীর অন্যান্য অঞ্চলে অভিযোজিত উদ্ভিদ হিসেবেও পাওয়া যায়।
এটি এমন একধরনের জলজ উদ্ভিদ, যা সাধারণত শান্ত পানি যেমন পুকুরে জন্মে থাকে।

শারীরতত্ত্ব 
গুঁড়িপানা উদ্ভিদের সবুজ অংশ অর্থাৎ পাতা একটি চ্যাপ্টা গোলীয় তল, যা উদ্ভিদকে পানিতে ভাসতে সাহায্য করে। উদ্ভিদটি প্রস্থে ১ মিমি চওড়া। এতে মাত্র কয়েক সারি পত্ররন্ধ্র বিদ্যমান। এতে কোনো মূল থাকে না। একটিমাত্র পুংকেশর ও গর্ভকেশরযুক্ত ফুল উৎপাদন করে। তবে প্রায়শই এর গোলাকার অংশ থেকে অঙ্গজ জননের মাধ্যমে নতুন উদ্ভিদ জন্ম নেয়। শীতকালে গুঁড়িপানা সুপ্তাবস্থায় চলে যায় এবং পানির তলদেশে স্টুরিওন বা কন্দ হিসেবে অবস্থান করে। স্টুরিওন হলো এক ধরনের রূপান্তরিত বিটপ যা থেকে শীতের শেষে নতুন উদ্ভিদ জন্মায়। এই উদ্ভিদটি উভজীবী হিসেবে সালোকসংশ্লেষণ প্রক্রিয়ায় যেমন নিজের খাদ্য তৈরি করতে পারে, তেমনি পরিবেশ থেকে দ্রবীভূত কার্বন হিসেবেও শক্তি শোষণ করে।

পুষ্টি উপাদান 
এই ক্ষুদ্র উদ্ভিদটি অত্যন্ত পুষ্টিকর। এর সবুজ অংশের শুষ্কভরের প্রায় ৪০% প্রোটিন এবং কন্দের ৪০% হলো শ্বেতসার। এতে মানবদেহের জন্য প্রয়োজনীয় বেশ কিছু অ্যামিনো অ্যাসিড, তুলনামূলক অধিক পরিমাণে ভোজ্য খনিজ লবণ ও পদার্থ যেমন ক্যালসিয়াম, ম্যাগনেসিয়াম এবং জিঙ্ক ও ভিটামিন বি১২ রয়েছে। সহজলভ্য ও সস্তা খাদ্য হিসেবে বহু আগে থেকেই বার্মা, লাওস ও থাইল্যান্ডে গুঁড়িপানা খাওয়ার চল রয়েছে। এসব দেশে উদ্ভিদটি খাই-নাম (পানির ডিম) নামে পরিচিত।

কৃষিক্ষেত্রে গুরুত্ব 
গুঁড়িপানা খুব দ্রুত বংশবৃদ্ধি করে। মাত্র ৩ থেকে ৪ দিনেই ভাসমান বেডে চাষ করা যায়। ইন ভিট্রো পদ্ধতিতেও মাত্র চারদিনে দ্বিগুণ হারে বৃদ্ধি পেতে দেখা যায়।

পয়ঃনিষ্কাশন 
কৃষিক্ষেত্রে ও পৌর পয়ঃনিষ্কাশন ব্যবস্থায় গুঁড়িপানা অত্যন্ত উপযোগী। চিংড়ি খামারের তরল বর্জ্য শোষণ ও আত্তীকরণের কাজে গুঁড়িপানা ব্যবহৃত হয়। উদ্ভিদটি দ্রুত বৃদ্ধি পায় এবং পানি থেকে বিপুল পরিমাণ নাইট্রোজেন ও ফসফরাস শোষণ করে। পয়ঃনিষ্কাশনে উৎপন্ন গুঁড়িপানা বিভিন্ন চাষযোগ্য প্রাণি, যেমন কার্পমাছ, নীলনদের তেলাপিয়া এবং মুরগির পরিপূরক খাদ্য হিসেবে ব্যবহার করা যায়।

আরও দেখুন 
 কচুরিপানা
 ক্ষুদিপানা

তথ্যসূত্র

বহিঃসংযোগ 

 জেপসন ম্যানুয়াল ট্রিটমেন্ট
 ইউএসডিএ উদ্ভিদ প্রোফাইল

জলজ উদ্ভিদ
স্বাদু পানির উদ্ভিদ
রাজধানী এক্সপ্রেস

রাজধানী এক্সপ্রেস ভারতীয় রেল কর্তৃক পরিচালিত ভারতের একটি দ্রুতগামী, বিলাসবহুল ও আধুনিক রেল পরিষেবা। ভারতের রাজধানী নয়াদিল্লির সাথে অন্যান্য গুরুত্বপূর্ণ শহরের মধ্যে দ্রুতগামী রেল যোগাযোগের জন্য এই সেবা চালু করা হয়। ভারতীয় রেলের ট্রেনসমূহের মধ্যে সাধারণত রাজধানী এক্সপ্রেসকেই সবচেয়ে গুরুত্ব দেওয়া হয়।

ইতিহাস
১৯৬৯-৭০ সালের রেলওয়ে বাজেটে একটি নতুন দ্রুতগামী ট্রেন চালু করার সিদ্ধান্ত নেওয়া হয় যা ১৮ ঘণ্টারও কম সময়ে নয়াদিল্লি ও কলকাতার মধ্যে যাত্রা সম্পন্ন করবে। তখনকার সময়ের সবচেয়ে দ্রুতগামী ট্রেন এই যাত্রা সম্পন্ন করতে ১৮ ঘণ্টারও বেশি সময় লাগতো। ১৯৬৯ সালের পহেলা মার্চ দেশের প্রথম রাজধানী এক্সপ্রেস ট্রেন বিকেল ৫টা ৩০ মিনিটে দিল্লি থেকে ছেড়ে পরের দিন সকাল ১০টা ৫০ মিনিটে হাওড়ায় পৌঁছায়। এই ১৪৫১ কিলোমিটারের যাত্রা ১৭ ঘণ্টা ২০ মিনিটে সম্পন্ন হয় যা ভারতীয় রেলের ইতিহাসে একটি নতুন রেকর্ড গড়ে তোলে। ফিরতি রাজধানী এক্সপ্রেস ট্রেন বিকেল ৫টায় হাওড়া প্রস্থান করে পরের দিন সকাল ৯টা ২০ মিনিটে নয়াদিল্লি পৌঁছায়। এই ট্রেন প্রথমে ১০০ কিমি/ঘণ্টায় চলতো। সময়ের সাথে সাথে পরবর্তীতে অনেক রাজধানী এক্সপ্রেস চালু করা হয়।

বিস্তারিত বিবরণ
ভারতীয় রেলের ট্রেনসমূহের মধ্যে রাজধানী এক্সপ্রেস সবচেয়ে বেশি গুরুত্ব ও অগ্রাধিকার বহন করে। এই ট্রেনগুলো শতভাগ শীতাতপ-নিয়ন্ত্রিত। যাত্রাপথে যাত্রীদেরকে খাবার সরবরাহ করা হয়। খাবারের দাম টিকিট মূল্যের সাথে যুক্ত থাকে। যাত্রার সময়কাল অনুযায়ী সকালের চা, সকালের খাবার, দুপুরের খাবার, হাই টি এবং রাতের খাবার সরবরাহ করা হতে পারে। সকল রাজধানী এক্সপ্রেস ট্রেনে তিন ধরনের শ্রেণী বিদ্যমান- এসি প্রথম শ্রেণী (1A): যাতে ২-বার্থ ও ৪-বার্থ কুপ বিদ্যমান (লকিং সুবিধাসহ); এসি ২-টিয়ার (2T): পর্দাসহ খোলা বে, প্রতি বে চারটি বার্থসমৃদ্ধ, সাথে প্রত্যেক বের আইসেলের অপর প্রান্তে আরও দুটি করে বার্থ যুক্ত; এসি ৩-টিয়ার (3T): পর্দাবিহীন খোলা বে, প্রত্যেক বের একপাশে ৬টা ও অপরপাশে আরও দুটি করে বার্থ যুক্ত।
বর্তমানে ২৪ জোড়া রাজধানী এক্সপ্রেস ট্রেন সচল রয়েছে।

চলাচলকারী পথ
২০১৭ সাল থেকে ভারতে ২৪ জোড়া রাজধানী এক্সপ্রেস ট্রেন চলাচল করছে।

দুর্ঘটনা
 ৯ সেপ্টেম্বর, ২০০২: হাওড়া রাজধানী এক্সপ্রেস ট্রেন বিহার রাজ্যের ঔরঙ্গাবাদ জেলার রফিগঞ্জ শহরের নিকটবর্তী একটি নদীতে অবস্থিত রেলসেতুতে লাইনচ্যুত হয়। এতে কমপক্ষে ১৩০ জন নিহত ও ১৫০ জন আহত হন বলে জানা যায়। এর পেছনে মাওবাদের সাথে সম্পৃক্ত নকশাল আন্দোলনকারীরা জড়িত বলে ধারণা করা হয়। (বিস্তারিত:রফিগঞ্জ ট্রেন দুর্ঘটনা)
 ২৫ জুন, ২০১৪: ডিব্রুগড়গামী ডিব্রুগড় রাজধানী এক্সপ্রেস বিহারের চাপরার নিকট গল্দিনগঞ্জ রেলওয়ে স্টেশনে লাইনচ্যুত হয়। এই দুর্ঘটনায় অন্তত চারজন নিহত ও আটজন আহত হন। এই ঘটনার পেছনে মওবাদীদের নাশকতা জড়িত বলে ধারণা করা হয়।
 ১৪ সেপ্টেম্বর, ২০১৭: নয়াদিল্লি রেলওয়ে স্টেশনে রাঁচি রাজধানী এক্সপ্রেস ট্রেনের একটি কোচ লাইনচ্যুত হয়। রেলের ভাষ্য অনুযায়ী এতে কোনো হতাহত ঘটেনি।

তথ্যসূত্র

বহিঃসংযোগ

 
দিল্লির পরিবহন
ভারতের নামযুক্ত যাত্রীবাহী ট্রেন
চন্দ্রঘণ্টা (দেবী)

শ্রীশ্রী চণ্ডী বা দেবী সপ্তশতীর উত্তর চরিত্রের সূচনায় দেবী চন্দ্রঘণ্টা দেবীমহাসরস্বতীর নবদুর্গা অবতারের তৃতীয় মূর্তি বলে বর্ণিত। দেবী চন্দ্রঘণ্টার পূজা নবরাত্রিক ব্রতের তৃতীয় দিনে শুক্লতৃতীয়াকল্পে সম্পন্ন হয়। মণিপুর চক্রে অবস্থিতা,কোটিসূর্যসঙ্কাশা দশভুজা ত্রিনেত্রা এই দেবী সাধকের সকল দুর্গতি,বিঘ্ন নাশ করেন। তিনি হিমালয়দুহিতা ও শিবের পত্নী। 
দেবীর বিস্তৃত ধ্যানমন্ত্র-
বন্দে বাঞ্ছিতলাভায়াং চন্দ্রার্ধকৃতশেখরাম্।
সিংহস্থাং দশভুজাং চন্দ্রঘন্টাং যশস্বিনীম্॥
মণিপুরস্থিতাং নিত্যাং তৃতীয়দুর্গাং ত্রিনয়নাম্।
খড়্গং গদাং ত্রিশূলঞ্চ চাপং শরং তথা পরম্॥
পদ্মং কমণ্ডলুং মালাধরাং বরাভীতিকরাম্।
পট্টবস্ত্রপরিধানাং স্মেরাননাং বরাং শুভাম্॥
হারমঞ্জীরকেয়ূরকিঙ্কিনীরত্নকুণ্ডলমণ্ডিতাম্।
নানালঙ্কারশোভাঢ্যাং সূর্য্যকোটিসমং প্রভাম্।‌।
প্রফুল্লবদনাং কান্তকপোলাং পীনোত্তুঙ্গপয়োধরাম্।
কমনীয়াং লাবণ্যাং ক্ষীণকটিং নিতম্বিনীম্॥

প্রচলিত লোককাহিনী অনুসারে শিব-পার্বতীর বিবাহের দিনে অনুষ্ঠান পণ্ড করার মানসে তারকাসুর দৈত্যবাহিনী প্রেরণ করলে বিবাহকার্য নির্বিঘ্নে সম্পন্ন করতে দেবী পার্বতী ত্রিনেত্রা দশভুজা সিংহবাহিনী রূপে আবির্ভূতা হন ও চন্দ্রসম বিশাল ও শুভ্র ঘণ্টা বাজিয়ে সকল দৈত্য বিতাড়ন করেন। আরেক মতে শিব বিবাহকালে বিকট রূপ পরিগ্রহ করে ভূতপ্রেতাদি অনুচর সহ বিবাহসভায় উপস্থিত হলে তাঁদের দেখে মেনকা মূর্ছিতা হন। দেবী পার্বতী শিবের এই রূপের বিপ্রতীপে চন্দ্রঘণ্টা রূপ ধারণ করেন। দেবীর এই যোদ্ধৃরূপ দেখে শিব চণ্ড রূপ সংবরণ করেন ও বিবাহের জন্যে অপূর্ব মনোহর চন্দ্রচূড় বা চন্দ্রশেখর রূপ পরিগ্রহ করেন।

তথ্যসূত্র

বহিঃসংযোগ 

হিন্দু দেবী
যুদ্ধের দেবী
শাক্তধর্ম
শিবের সহধর্মিণী
পার্বতীর রূপ